In nomine sanctæ et individue Trinitatis. Dono ego Rainaldus Deo et sanctis apostolis ejus Petro et Paulo, ad locum Cluniacum, cui venerabilis abba Hugo preest, servum istum, nomine Martinum, pro anima avunculi mei Hugonis, sicut ipse in vita sua constituit, [una cum] consensu parentum meorum, eo scilicet tenore, ut omni anno duodecim denarios solvat ad refectionem sancti conventus ejusdem loci. Quod si, donante Deo, substantia illius creverit, census etiam pro oportunitate crescat. Hanc donationem ne quis infringere presumat interdico, et ut firma et stabilis permaneat, legali carta et propria manu et proprio signo confirmo.